अपने असरदार अंदाज के लिए लघुकथा को अलकेमी की वाष्पीकरण–प्रक्रिया से गुजरना पड़ता है। इसी प्रक्रिया के कारण होमियोपैथी की एक छोटी–सी गोली में लाख का पावर भर दिया जाता है। इस गोली में बेहिसाब असर होता है। लघुकथा के क्षणबोध की लघिमा में काल को बोध की तरह महिमा चमत्कृत हो सकती है। स्वप्नदर्शन की तरह काल या तो ठहर जाता है, या पिकासो की पेंटिंग की तरह आयामों में पिघल जाता है। पर वहाँ हर हालत में रहता है, क्षण ही। क्षण अपने उबलते तापमान में वाष्प बनकर आकाश भी घेर सकता है, पर अभी तो वह क्षण ही है।